OpenLLM-France/wikimedia huggingface dataset:
# World Wide Live

World Wide Live és el 10è àlbum d'estudi del grup de Heavy Metal alemany Scorpions, publicat el 1985.
En un principi es va publicar com un conjunt de dos LP de vinil. En les notes hi ha la llista dels membres del grup, la informació de la següent gira i quan es van gravar les cançons:
* Sports Arena, San Diego, CA, EUA (4/26/84)
* The Forum, Los Angeles, CA, USA (4/24/84 & 4/25/84)
* Pacific Amphitheatre, Costa Mesa, CA, USA (4/28/84)
* Bercy, Paris, França (2/29/84)
* Sporthalle, Colònia, Oest d'Alemanya (11/17/84)
Per les restriccions de temps, la publicació inicial en CD només consistia en 15 cançons (sense "Another Piece Of Meat", "Six-String Sting" i "Can't Get Enough", part 1 & 2.)
La remasterització als EUA comptava en 2 CD set amb les cançons de l'àlbum original completament.

## Llista de cançons

* "Countdown" [Instrumental] (Meine/Jabs) – 0:31
* "Coming Home" (Schenker/Meine) – 3:15
* "Blackout" (Schenker/Meine/Rarebell/Kittelsen) – 3:40
* "Bad Boys Running Wild" (Schenker/Meine/Rarebell) – 3:47
* "Loving You Sunday Morning" (Schenker/Meine/Rarebell) – 4:36
* "Make It Real" (Schenker/Rarebell) – 3:27
* "Big City Nights" (Schenker/Meine) – 4:49
* "Coast to Coast" (Schenker) – 4:40
* "Holiday" (Schenker/Meine) – 3:12
* "Still Loving You" (Schenker/Meine) – 5:44
* "Rock You Like a Hurricane" (Schenker/Meine/Rarebell) – 4:04
* "Can't Live Without You" (Schenker/Meine) – 5:28
* "Another Piece of Meat" (Rarebell/Schenker) – 3:36
* "The Zoo" (Schenker/Meine) – 5:46
* "No One Like You" (Schenker/Meine) – 4:07
* "Dynamite" (Schenker/Meine/Rarebell) – 7:05
* "Can't Get Enough", Pt. 1 (Schenker/Meine) – 1:59
* "Six String Sting" (Jabs) – 5:18
* "Can't Get Enough", Pt. 2 (Schenker/Meine) – 1:52

## Formació

* Klaus Meine: Cantant
* Rudolf Schenker: Guitarra
* Matthias Jabs: Guitarra
* Francis Buchholz: Baix
* Herman Rarebell: bateria
* Produït per Dieter Dierks per a Breeze-Music

## Enllaços externs

* (anglès) (alemany) Web oficial Arxivat 2008-05-13 a Wayback Machine.
# Walter Weiler

Walter Weiler (Winterthur, 4 de desembre de 1903 - Berna, 4 de maig de 1945) fou un futbolista suís, que jugava de defensa, que va competir entre la fi de la Primera Guerra Mundial i la fi de la Segona.
El 1924 va prendre part en els Jocs Olímpics de París, on guanyà la medalla de plata en la competició de futbol, tot i que no jugà cap partit.Quatre anys més tard, als Jocs d'Amsterdam, sí que disputà diversos partits de la competició de futbol, en què fou novè. El 1934 va disputar el Mundial de futbol d'Itàlia.
Pel que fa a clubs, defensà els colors del SC Veltheim (1921-1923), Le Havre AC (1923-1926) i Grasshopper, amb qui guanyà set edicions de la lliga suïssa (1927, 1928, 1931, 1937, 1939, 1942, 1943) i vuit de la copa (1927, 1932, 1934, 1937, 1938, 1940, 1941, 1942). Amb la selecció nacional, entre 1926 i 1942, jugà 25 partits, en què marcà 4 gols.
El 1944 va publicar el llibre "Fussball-Lehrgang für die Jugend: Techn. u. takt. Grundschule f. Fussballs". Morí d'una insuficiència cardíaca el 1945.

## Referències

* ↑ Walter Weiler a olympic.org
* ↑ Walter Weiler Arxivat 2018-05-01 a Wayback Machine. a fifa.com
* 1 2 «Walter Weiler Olympic Results». sports-reference.com. Arxivat de l'original el 7 de desembre 2012. [Consulta: 1r maig 2018].
* ↑ Walter Weiler - national-football-teams.com (anglès)
* ↑ Beat Jung (Hrsg.): Die Nati. Die Geschichte der Schweizer Fussball-Nationalmannschaft. Die Werkstatt, Göttingen 2006, ISBN 978-3-89533-532-7, S.367–368
# Aleksander Małecki

Aleksander Małecki (Zarubyntsi, 4 de setembre de 1901 - Hongria, setembre 1939) fou un tirador d'esgrima polonès que va competir durant la dècada de 1920.
Especialista en el sabre, el 1928 va prendre part al Jocs Olímpics d'Amsterdam, on va guanyar la medalla de bronze en la prova del sabre per equips del programa d'esgrima.
El 1918 formà part dels joves defensors polonesos de Lwów, i més tard es va unir a l'Exèrcit polonès. Es va graduar a l'Acadèmia de Belles Arts de Cracòvia. Va lluitar en la Campanya de Polònia de la Segona Guerra Mundial, moment en què se li perd la pista. Es creu que va morir mentre intentava fugir a Hongria.

## Referències

* ↑ «Aleksander Małecki Olympic Results». sports-reference.com. Arxivat de l'original el 17 d'abril 2020. [Consulta: 10 juliol 2018].
* ↑ MAŁECKI (SARYUSZ) ALEKSANDER ANTONI WŁODZIMIERZ (1901-1939) a pkol.pl
# Tubulidentats

Els tubulidentats (Tubulidentata) són un ordre pertanyent als mamífers placentaris.
Es tracta de l'únic ordre de mamífers que comprèn una sola espècie vivent (i, per tant, un sol gènere i una sola família). Es coneix com a oricterop o porc formiguer (Orycteropus afer).
Un dels caràcters més distintius dels tubulidentats és l'estructura dental, que dona nom a l'ordre. Les dents presenten centenars de tubs de dentina compactats amb cement, una adaptació a la ingestió accidental de grans de terra quan es consumeixen formigues i tèrmits. Altres punts en comú dels representants d'aquest grup són el crani llarg, els ossos nasals triangulars, l'arc zigomàtic esvelt i la manca de bul·la auditiva.
Els primers tubulidentats eren força més petits que el seu parent modern.
Els tubulidentats s'originaren a Àfrica fa 65 milions d'anys i n'han existit tres gèneres diferents. Actualment, aquests «fòssils vivents» només viuen a l'Àfrica subsahariana.

## Referències

* ↑ Entrada «Tubulidentata» de la Paleobiology Database (en anglès). [Consulta: 20 desembre 2022].
* 1 2 3 Kingdon et al., 2013, «Order TUBULIDENTATA — Aardvark» (T. Lehmann).
* ↑ Agustí i Antón, 2002, p. 97.
* ↑ Lehmann, 2006, p. 7.
* ↑ «Great Uncle Aardvark?». BBC NEWS online — Science/Nature, 20 gener 2003 [Consulta: 10 gener 2008].
* ↑ «Tubulidentata» (en anglès). [Consulta: 1 abril 2021].

## Bibliografia

* Agustí, J.; Antón, M. Mammoths, Sabertooths, and Hominids: 65 Million Years of Mammalian Evolution in Europe (en anglès). Columbia University Press, 2002. ISBN 0-231-11640-3.
* Kingdon, J.; Happold, D. C. D.; Butynski, T. M.; Hoffmann, M.; Happold, M.; Kalina, J. Mammals of Africa (en anglès). Volum 1. Bloomsbury, 2013. ISBN 9781408189962.
* Lehmann, T. «The biodiversity of the Tubulidentata over geological time» (en anglès). Afrotherian Conservation, 4, 2006, pàg. 6–11.
# Joseph Hermans

Joseph Hermans va ser un tirador amb arc belga que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on va disputar quatre proves del programa de tir. Guanyà la medalla d'or en dues de les proves que disputà: ocell gran fix, per equips i ocell petit fix, per equips; i la de bronze en la prova d'ocell petit fix individual. En la prova de tir a l'ocell gran fix individual fou cinquè.

## Referències

* ↑ «Joseph Hermans Olympic Results». sports-reference.com. Arxivat de l'original el 29 d’octubre 2012. [Consulta: 25 juny 2017].
# Syd Mead

Sydney Jay Mead, més conegut com a Syd Mead, (Saint Paul, 18 de juliol de 1933 – Pasadena, 30 de desembre de 2019) fou un dissenyador industrial estatunidenc, conegut principalment pel seu disseny de vehicles per a pel·lícules de ciència-ficció com Blade Runner, Aliens i Tron.

## Carrera

* 1959: treballa per a la Ford Motor Company a Dearborn, Michigan
* 1970: inicia la seva pròpia companyia: Syd Mead, Inc.
* 1976: publica el llibre de dissenys Sentinel published.
* 1978: pel·lícula Star Trek: La pel·lícula (disseny de V'ger)
* 1980: pel·lícules Blade Runner (disseny de la ciutat i vehicles) i Tron (moto de llum, tanc, nau solar i cargueros).
* 1983: pel·lícula 2010 (disseny de la nau Leonov).
* 1985: pel·lícula Aliens (disseny de la nau Sulaco) i Curtcircuit (disseny del robot "Johnny 5"). Book Oblagon published.
* 1987: Yamato 2520 (Disseny de les naus, caces de combat i robes per a la sèrie d'animació japonesa)
* 1991: publica el llibre de dissenys Kronolog (compilació de Kronovecta, Kronoteco, i Kronovid).
* 1991: videojoc Syd Mead's Terraforming (Disseny de fons i naus)
* 1993: videojoc CyberRace (disseny de vehicles)
* 1994: pel·lícules Timecop (diseñode pistoles i màquina del temps) i Dies Estranys (base "sim-stim" i headgear)
* 1997: videojoc Wing Commander: Prophecy (dissenys conceptuals)
* 1998: pel·lícula d'animació Turn A Gundam (dissenys de robots)
* 2000: pel·lícula Mission to Mars (disseny de vehicle)
* 2001: publica Sentury
* 2005: pel·lícula Mission: Impossible III (Disseny de la màquina de màscares)

## Referències

* ↑ «Syd Mead, el artista que imaginó el mundo de Blade Runner, muere a los 86 años» (en castellà). IGN, 31-12-2019. [Consulta: 31 desembre 2019].

## Enllaços externs

* Lloc web oficial
* Syd Mead a Anime.com Arxivat 2006-02-17 a Wayback Machine.
* Blocs a JPN Arxivat 2006-06-24 a Wayback Machine.
* Syd Mead's Terraforming a PC-Engine Catalog Project Arxivat 2020-08-07 a Wayback Machine.
# Sekhemre-Shedwaset

Sekhemre-Shedwaset fou un faraó egipci de la dinastia XVI, que va governar a Tebes. El seu nom vol dir "El poder de Ra que restaura Tebes".
Va succeir a Sewoserenre Bebiankh, segons l'ordre en què són esmentats al Papir de Torí. Segons aquest va regnar només uns 3 mesos (vers 1585 aC) i del nom del seu successor només es pot llegir "...re". Es desconeix on és enterrat.
# Hama Amadou

Hama Amadou (Youri, 1950 - Niamey, 23 d'octubre de 2024) va ser un polític nígerí. Va exercir com a primer ministre del Níger dues vegades, des del 1995 fins al 1996 i un altre cop des del 2000 fins al 2007. Era membre del Moviment Nacional per al Desenvolupament de la Societat (MNSD).

## Biografia

Va esdevenir primer ministre per primera vegada el febrer del 1995, fet que va ser seguit d'unes eleccions el gener següent en les que una aliança de l'oposició, incloent-hi el MNSD, va guanyar la majoria dels escons, donant com a resultat un govern de cohabitació entre el president de l'MNSD i el president rival, Mahamane Ousmane. Més endavant, Amadou i Ousmane van entrar en conflicte, i la disputa va paralitzar el govern. El 27 de gener del 1996, un cop militar liderat per Ibrahim Baré Maïnassara va treure Ousmane del poder, i tots dos varen estar sota arrest domiciliari durant diversos mesos.
Maïnassara va ser assassinat en el cop d'estat d'abril del 1999 i es varen convocar eleccions parlamentàries el següent novembre. Un altre cop, l'MNSD va guanyar el màxim nombre d'escons i establir una aliança amb la Convenció Social i Democràtica d'Ousmane. Amadou va tornar a esdevenir primer ministre el 3 de gener del 2000.
Amadou va rebutjar el 2005 les ajudes alimentàries de l'ONU assegurant que tenien prou collites i que era un insult a la dignitat del Níger.

## Referències

* ↑ «Muere a los 74 años en un hospital de Niamey el ex primer ministro de Níger Hama Amadou», 24-10-2024. [Consulta: 2 novembre 2024].
* ↑ "Niger food aid 'no longer needed'", BBC.co.uk, 16 de setembre del 2005
| Precedit per: Amadou Cissé | Cap de govern del Níger 1995-1996 | Succeït per: Boukary Adji |
| Precedit per: Ibrahim Hassane Mayaki | Cap de govern del Níger 1 de gener del 2000 - 7 de juny de 2007 | Succeït per: Seyni Oumarou |
# Waltraud Kaufmann

Waltraud Kaufmann (Brockau, 10 de març de 1942), de casada Waltraud Pöhlitz, és una atleta alemanya, ja retirada, especialista en curses de mig fons, que va competir sota bandera de la República Democràtica Alemanya durant la dècada de 1960.
El 1964 va prendre part en els Jocs Olímpics d'Estiu de Tòquio on quedà eliminada en sèries en la cursa dels 800 metres del programa d'atletisme.
En el seu palmarès destaca una medalla de plata en els 800 metres del Campionat d'Europa d'atletisme de 1962. En aquesta cursa va establir un nou rècord de la RDA amb un temps de 2' 05.0". A nivell nacional set campionats de d'Alemanya de l'Est dels 800 metres: quatre a l'aire lliure, el 1962, 1963, 1964 i 1966; i tres en pista coberta, el 1964, 1965 i 1967. El 1967 guanyà el campionat nacional dels 1.500 metres.

## Millors marques

* 400 metres. 54.4 " (1963)
* 800 metres. 2' 04.8" (1967)

## Referències

* 1 2 3 Waltraud Kaufmann a Sports Reference (arxivat)
* ↑ «Olympedia – Waltraud Kaufmann». [Consulta: 10 març 2021].
* ↑ Waśko, Janusz. Athletics national records evolution 1912-2012 : golden century of IAAF records. Zamość: GreenArt Jacek Kardasz, 2013, p. 236. ISBN 978-83-62033-30-0.
* ↑ East German championships, women's 800 metres – Sport-Komplett
* ↑ East German indoor championships, women's 800 metres – Sport-Komplett
* ↑ East German championships, women's 1500 metres – Sport-Komplett
* ↑ http://trackfield.brinkster.net/Profile.asp?ID=1286&Gender=W Fitxa a trackfield.brinkster.net]
# Jack Beresford

Jack Beresford (Chiswick, 1 de gener de 1899 - Oxfordshire, 3 de desembre de 1977) fou un remador anglès, guanyador de cinc medalles olímpiques.

## Biografia

Va néixer l'1 de gener de 1899 a la ciutat de Chiswick, població situada actualment dins de l'anomenat Gran Londres, i que en aquells formava part del Regne Unit de la Gran Bretanya i Irlanda i que avui en dia forma part del Regne Unit. Fou fill del remador i també medallista olímpic Julius Beresford.
El 1960 fou nomenat Comandant de l'Imperi Britànic (CBE). Va morir el 3 de desembre de 1977 a la població de Shiplake, situada al comtat d'Oxfordshire.

## Carrera esportiva

Va participar, als 21 anys, en els Jocs Olímpics d'Estiu de 1920 realitzats a Anvers (Bèlgica), on va aconseguir guanyar la medalla de plata en la prova masculina de scull individual al perdre la final davant John B. Kelly, metall que es transformà en or en els Jocs Olímpics d'Estiu de 1924 realitzats a París (França). En els Jocs Olímpics d'Estiu de 1928 realitzats a Amsterdam (Països Baixos) aconseguí guanyar una nova medalla de plata, si bé en aquesta ocasió en la prova de vuit amb timoner. En els Jocs Olímpics d'Estiu de 1932 realitzats a Los Angeles (Estats Units) aconseguí guanyar una nova medalla d'or en la prova de quatre sense timoner. Amb la seva participació en els Jocs Olímpics d'Estiu de 1936 realitzats a Berlín (Alemanya) i la medalla d'or aconseguida en la prova de doble scull es convertí en el primer remador a aconseguir cinc medalles en cinc Jocs consecutis, un fet igualat per Steve Redgrave.
L'any 1930 participà en la primera edició dels Jocs de l'Imperi Britànic realitzats a Hamilton (Canadà), aconseguint guanyar la medalla de plata en la modalitat de scull individual.
En retirar-se de la competició activa fou membre de l'organització dels Jocs Olímpics d'Estiu de 1948 celebrats a Londres.

## Referències

* 1 2 3 4 «Olympedia – Jack Beresford». [Consulta: 9 desembre 2023].
* ↑ «Commonwealth Games Medallists - Rowing». [Consulta: 9 desembre 2023].
# Apials

Les apials (Apiales) són un ordre de plantes angiospermes. L'actual sistema APG IV de classificació de les angiospermes situa aquest ordre dins del clade de les campanúlides, un subclade de les astèrides,, s'hi inclouen 7 famílies 7 families i més de 5.400 espècies agrupades en prop de 500 gèneres, Inclou plantes força conegudes com ara la pastanaga (Daucus carota), el ginseng (Panax ginseng), l'heura (Hedera helix), l'anís o matafaluga (Pimpinella anisum), el coriandre (Coriandrum sativum) o el pitòspor (Pittosporum tobira).

## Taxonomia

Aquest ordre va ser descrit per primer cop l'any 1930 a l'obra Hisi-Shokubutsu pel botànic japonès Takenoshin Nakai (1882 – 1952).

### Famílies

A la classificació del vigent sistema APG IV (2016), dins de l'ordre de les apials hi ha les 7 famílies següents:
* Apiaceae
* Araliaceae
* Griseliniaceae
* Myodocarpaceae
* Pennantiaceae
* Pittosporaceae
* Torricelliaceae

## Referències

* ↑ Entrada «Apiales» de la Paleobiology Database (en anglès). [Consulta: 20 desembre 2022].
* ↑ Byng et alii., 2016, p. 3.
* 1 2 Byng et alii., 2016, p. 20.
* ↑ «APIALES Nakai» (en anglès). Angiosperm Phylogeny Website, version 14, 01-07-2017. [Consulta: 9 novembre 2023].
* ↑ «Apiales Nakai» (en anglès). Tropicos. Missouri Botanical Garden. [Consulta: 9 novembre 2023].

## Bibliografia

* Stevens, P. F. «Angiosperm Phylogeny and Diversification». A: Kliman, R. M. Encyclopedia of Evolutionary Biology (en anglès). Volum 1. Academic Press, 2016, p. 78-83. DOI 10.1016/B978-0-12-800049-6.00257-2. ISBN 9780128004265.
* Byng, J. W.; Chase, Mark W.; Christenhusz, M. J. M.; Fay, Michael F.; Judd, W. S.; Mabberley, D. J.; Sennikov, A. N.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society, vol. 181, n. 1, 5-2016. DOI: 10.1111/boj.12385.
# Joseph Huber (gimnasta)

Joseph Huber (Dornach, 24 de setembre de 1893 - Pfastatt, 18 de gener de 1976) va ser un gimnasta artístic francès que va competir durant la dècada de 1920.
El 1924 va prendre part en els Jocs Olímpics de París, on disputà les nou proves del programa de gimnàstica. Guanyà la medalla de plata en el concurs complet per equips, mentre en la resta de proves no destacà especialment, puix la divuitena posició en cavall amb arcs va ser la millor posició obtinguda.

## Referències

* ↑ «Joseph Huber Olympic Results». sports-reference.com. Arxivat de l'original el 17 d’abril 2020. [Consulta: 9 abril 2018].
# Pioltello

Pioltello és un municipi italià, situat a la regió de la Llombardia i a la ciutat metropolitana de Milà. L'any 2004 tenia 32.337 habitants.
# Comunitat de municipis del País de Bégard

La Comunitat de municipis del País de Bégard (en bretó Kumuniezh kumunioù Bro Bear) és una antiga estructura intercomunal francesa, situada al departament de les Costes d'Armor a la regió Bretanya, al País de Guingamp. Tenia una extensió de 102,14 kilòmetres quadrats i una població de 8.434 habitants (2008).

## Composició

Agrupa 7 comunes :
* Bégard
* Kermoroc'h
* Landebaeron
* Pederneg
* Sant-Laorañs
* Skiñvieg
* Tregonev

## Vegeu també

* Intercomunalitats de les Costes d'Armor

## Enllaços externs

* (francès) (bretó) Geografia de Bretanya : portal geogràfic, cartogràfic i estadístic
# Werner Freyberg

Werner Freyberg (Leipzig, 29 de juliol de 1902 - Leipzig, 15 de gener de 1973) va ser un jugador d'hoquei sobre herba alemany que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de bronze com a membre de l'equip alemany en la competició d'hoquei sobre herba.

## Referències

* ↑ «Werner Freyberg Olympic Results». sports-reference.com. Arxivat de l'original el 14 de novembre 2012. [Consulta: 8 maig 2018].
# Aletta van Manen

Aletta van Manen (Wageningen, 20 d'octubre de 1958) és una jugadora d'hoquei sobre herba neerlandesa, ja retirada, que va competir durant les dècades de 1970 i 1980.
El 1984 va prendre part en els Jocs Olímpics d'Estiu de Los Angeles, on guanyà la medalla d'or en la competició d'hoquei sobre herba. Quatre anys més tard, als Jocs de Seül, guanyà la medalla de bronze en la mateixa prova. En el seu palmarès també destaquen dues medalles d'or a la Copa del món d'hoquei sobre herba, una d'or al Champions Trophy i dues d'or al Campionat d'Europa. Entre 1983 i 1988 disputà 81 partits amb la selecció neerlandesa.
A nivell de clubs jugà al HC Wageningen i al HGC.

## Referències

* ↑ «Aletta van Manen Olympic Results». sports-reference.com. Arxivat de l'original el 7 de novembre 2012. [Consulta: 6 abril 2020].
* ↑ Aletta van Manen Arxivat 25 December 2014$^{[Datemismatch]}$ a Wayback Machine.. Dutch Hockey Federation
# Remugants

Els remugants (Ruminantia) són un subordre de mamífers que es caracteritzen per digerir l'aliment en dues etapes, en la primera de les quals mengen l'aliment cru i el regurgiten en una forma semidigerida anomenada bol i que després remuguen (masteguen per segona vegada) per tal de digerir el bol. És a dir, els remugants primer pasturen els vegetals activament i després, pausadament, els digereixen.
Dins dels animals remugants s'inclouen, entre d'altres, els bovins, els ovins, els caprins, els giràfids i els camèlids. La majoria dels artiodàctils remugants formen, precisament, el subordre dels remugants (Ruminantia), excepte els camèlids (camells i llames), que són tilòpodes (Tylopoda).

## Digestió

L'aparell digestiu dels remugants és un dels més complexos entre els mamífers. Està dividit en quatre cavitats seqüencials: el rumen, el reticle, l'omàsum i el quall o estómac real. Al rumen i al reticle que formen un sol compartiment amb un ambient anaeròbic i on es produeix la digestió anaeròbia el menjar es barreja amb saliva i se separa entre capes de sòlid (que formarà el bol) i líquid. La fibra alimentària, rica en cel·lulosa indigerible per la majoria d'animals, és degradada a glucosa gràcies a l'acció de microorganismes anaeròbics o flora microbiana (bacteris, protozous i fongs). La fermentació és usada per la flora microbiana per a proliferar i són aquests microorganismes els que seran digerits pel rumiant en els budells. El rumen i el reticle actuen com a cambra preparatòria de l'aliment. En aquesta predigestió es cogeneren grans quantitats de gasos com el metà o l'àcid sulfhídric, que són expulsats de l'animal. Després de la predigestió al reticle passa al llibret (essencialment un conjunt de plecs finissims que eviten que les parts més grans passin al quall, amb un ambient àcid que mata la flora, on la digestió és similar a la de la resta de mamífers i posteriorment als intestins, on s'absorbeixen els nutrients.

## Referències

* ↑ Entrada «Ruminantia» de la Paleobiology Database (en anglès). [Consulta: 20 desembre 2022].

## Vegeu també

* Abomasitis
* Bacteris fibrolítics

## Enllaços externs

* Digestive Physiology of Herbivores - Colorado State University Arxivat 2017-03-21 a Wayback Machine. (anglès)
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Audun Boysen

Audun Boysen (Bjarkøy, 10 de maig de 1929 - Oslo, 2 de març de 2000) va ser un atleta noruec, especialista en curses de mig fons, que va competir durant la dècada de 1950.
El 1952 va prendre part en els Jocs Olímpics de Hèlsinki, on disputà dues proves del programa d'atletisme. Fou onzè en els 1.500 metres, mentre en els 800 metres quedà eliminat en semifinals. Quatre anys més tard, als Jocs de Melbourne, guanyà la medalla de bronze en els 800 metres, rere Tom Courtney i Derek Johnson.
En el seu palmarès destaca una medalla de bronze en els 800 metres al Campionat d'Europa d'atletisme de 1954, i una de plata en la mateixa prova als de 1958. Va establir tres rècords del món en els 1.000 metres, el darrer amb 2' 19.0" el 1955. El mateix any va córrer els 800 metres en 1' 45.9", establint un nou rècord noruec, en una cursa guanyada per Roger Moens, que va establir el rècord del món de la distància i en què Boysen també va córrer en un temps per sota de l'antic rècord. Aquest rècord noruec fou vigent durant 37 anys, fins al 3 de juliol de 1992, quan fou millorat per Atle Douglas i Vebjørn Rodal. Va guanyar 15 campionats noruecs en els 400, 800 i 1500 metres.

## Millors marques

* 800 metres. 1' 45.9" (1955)
* 1.000 metres. 2' 19.0" (1955)
* 1.500 metres. 3' 44.2" (1954)

## Referències

* 1 2 Audun Boysen a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ IAAF World Athletics Championships. Doha 2019. Statistics Handbook. Doha: IAAF, 2019, p. 682 [Consulta: 23 maig 2020].
* ↑ «NM 400 meter menn». friidrett.no. [Consulta: 4 juny 2020].
* ↑ «NM 800 meter menn». friidrett.no. [Consulta: 4 juny 2020].
* ↑ «NM 1500 meter menn». friidrett.no. [Consulta: 4 juny 2020].
* ↑ Andersen, Espen «Audun Boysen» (en noruec bokmål). Norsk Biografisk Leksikon, 25-02-2020.
* ↑ «Track and Field Statistics». [Consulta: 4 juny 2020].